Europa kan nog ebola-gevalle kry – praag.co.za — 20 jaar jonk!
Daar is wêreldwyd groot kommer dat Ebola kan versprei buite die grense van Wes-Afrika, waar meer as 3 400 reeds vanjaar dood is, het Reuters berig.
Spaanse amptenare het die publiek gerusgestel dat hulle die bedreiging onder beheer het, en gesondheidskenners meen die kans op 'n uitbreking buite Afrika is baie skraal.
Rafael Perez-Santamaria, hoof van die Carlos III-hospitaal waar die verpleegster twee sendelinge behandel het wat die virus in Wes-Afrika opgedoen het, het gesê hulle pas hul protokol aan. Vier mense is vir waarneming opgeneem.
Hoewel Europese hospitale meestal die geriewe het om 'n pa­siënt met die virus genoegsaam te isoleer, het die direkteur van die WGO in Europa, Zsuzsanna Jakab, gesê dit is "onafwendbaar . . . dat so iets weer gaan gebeur omdat so baie mense na en van die geaffekteerde gebiede reis".
Skrywer praagGepubliseer op 8 Oktober 2014 Kategorieë Internasionale nuus, NuusSleutelwoord ebola, pandemie, spanje, Wêreldgesondheidsorganisasie, WGO